Denis Diderot
Denis Diderot, (Langres, 5. oktobar 1713. - Pariz, 31. juli 1784.), francuski filozof i književnik. Ušao je u krugove filozofa, literata i slobodnih mislilaca koji su u 18. vijeku odigrali golemu ulogu u ideološkom pripremanju "trećeg staleža" za obračun s encient regimeom. Postao je pokretač monumentalnog pothvata koji je bio sinteza znanja epohe, ali i plan za obaranje jednoga preživjelog sistema. Oko Enciklopedije okupio je najbolje umove svog vremena. Osobno je redigirao svaki svezak, te napisao više stotina članaka. Uz intenzivan 20-godišnji rad na Enciklopediji, napisao je niz važnih filozofskih radova u kojima razvija svoj materijalistički pogled na svijet. Analizirajući u djelu "Saloni" slikarstvo epohe osnivač je umjetničke kritike, a prvi je iznio misao o transformizmu organizama i prirodnoj selekciji, te je time preteča Lamarcka i Darwina.